
AVIZ

asupra proiectului de Lege pentru aprobarea Ordonanţei de urgenţă a Guvernului nr.72/2010 privind reorganizarea unor instituţii din domeniul sanitar, precum şi pentru modificarea unor acte normative din domeniul sănătăţii
Cu adresa nr. PL.x 604 din 9 noiembrie 2010, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare Comisia pentru buget, finanţe şi bănci cu proiectul de Lege pentru aprobarea Ordonanţei de urgenţă a Guvernului nr.72/2010 privind reorganizarea unor instituţii din domeniul sanitar, precum şi pentru modificarea unor acte normative din domeniul sănătăţii.

In urma examinării proiectului de Lege, în şedinţa din data de 30.11.2010, Comisia, cu majoritate de voturi, a hotărât întocmirea unui aviz negativ cu menţiunea că domnul deputat Eugen Nicolăescu – Grupul Parlamentar PNL propune revizuirea caracterului prezentei legi întrucât Legea nr. 95/2006 privind reforma în domeniul sănătăţii are caracter organic.

